Diari Oficial de la Generalitat Valenciana


Sumari del DOGV 7256, del 16-04-2014 (2014/3234)

RESOLUCIÓ de 20 de març de 2014, de la Conselleria d'Hisenda i Administració Pública, per la qual s'accepta, a benefici d'inventari, l'herència testada de Segismudo Marín Calvete.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7256

Data del DOGV
:   16-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3234


Data del document
:   20-03-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 20 de març de 2014, de la Conselleria d'Hisenda i Administració Pública, per la qual s'accepta, a benefici d'inventari, l'herència testada de Segismudo Marín Calvete. [2014/3234]  
Segismundo Marín Calvete, amb DNI 86349897, va nàixer a Benaguasil (València) en data 30 de setembre de 1904 i va morir en esta mateixa localitat en data 20 de maig de 1984.  
El Sr. Marín Calvete va atorgar el seu últim testament en data 5 de gener de 1976, davant del notari de València, Vicente Grima Reig. En esta disposició testamentària va establir que si a Benaguasil s'haguera construït o en construcció, complits ja els tràmits legals i administratius procedents, dins del termini de dos anys de la defunció del testador o de la seua esposa, si esta li sobrevisquera, un centre o residència per a ancians dependents de l'Estat, de l'Església o d'un particular, nomena hereu l'esmentat centre. L'esposa de Segismundo va morir a Benaguasil en data 17 d'abril de 1998.  
Consta en l'expedient administratiu l'informe emés per la Conselleria de Benestar Social en data 15 de febrer de 2013, en relació amb esta herència, en què es fa constar que l'any 1992 va ser construït i va començar a funcionar la Residència per a Persones Majors Dependents de Benaguasil, de titularitat de la Generalitat. Per això ha d'entendre's complida la condició de la institució d'hereua a favor de la Generalitat.  
  
En conseqüència, l'acceptació de l'herència no porta annexa cap condició o càrrega segons es desprén del testament que hi ha en l'expedient. En tot cas, l'acceptació d'herències s'entendrà sempre feta a benefici d'inventari, d'acord amb el que disposa l'article 43.4 de la Llei 14/2003, de 10 d'abril, de Patrimoni de la Generalitat Valenciana.  
  
A la vista de l'anteriorment exposat i de conformitat amb allò que s'ha preceptuat en l'article 43 del mencionat text legal, que disposa que la competència per a acceptar herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que el testador haja assenyalat un altre òrgan de la Generalitat, sense perjuí que en l'adscripció es tinga en compte esta voluntat, resolc:  
  
Primer  
Acceptar, a benefici d'inventari, l'herència de Segismundo Marín Calvete, segons testament en data 5 de gener de 1976, davant del notari de València Vicente Grima Reig.  
  
Segon  
Agrair l'herència rebuda i rebre i fer els tràmits necessaris per a complir el que disposa l'esmentat testament quant a la destinació i finalitat de l'esmentada herència.  
  
València, 20 de març de 2014.- El conseller d'Hisenda i Administració Pública: Juan Carlos Moragues Ferrer.